text: AGENDA 11S // Aquesta Diada, la nostra Via Catalana: volem decidir-ho tot per canviar-ho tot | 243.cat
  Catalunya, comunicats, Retallades
  Filed Under #encerclemElTrueta, #encerclemLaCaixa, 11S, 15M, Candidatura d'Unitat Popular, ciu, CUP, Diada, diada nacional de Catalunya, Encerclem el Trueta, Encerclem La Caixa, Iaioflautas, independència, Procés Constituent, Via catalana
  Comunicat de Iaioflautas: Els Iaioflautas davant l'11 de setembre de 2013
  El que identifica el Moviment 15M i els Iaioflautas és la seva pluralitat ideològica i les múltiples sensibilitats que el composen. De fet el 15M evita les qüestions ideològiques perquè separen més que uneixen. Moltes persones són independentistes i moltes altres no ho són. Una altra qüestió és que, evidentment, el 15M està per l'autodeterminació dels pobles del món i per descomptat del dret de Catalunya a la seva independència si així ho desitja la majoria de la seva població.
  Però molt diferent és que el 15M i per extensió els iaioflautes, donin suport l'independentisme que representa CiU, sense un programa progressista, i molt menys si a la convocatòria se sumen elements tan nefastos com l'actual Govern de la Generalitat. Hi ha un independentisme d'esquerra que sí que presenta tal programa progressista i que convoca a les 18,30 hores a Plaça Urquinaona. Els integrants del 15M i els Iaioflautas que estan per la independència tenen així una alternativa per manifestar-se.
  L'actual Govern té un programa polític que converteix la seva acció en un procés repressor de les llibertats i drets, amb retallades dràstiques (sanitat, educació, habitatge, treball, etc.) Que converteix la seva convocatòria, amb Mas i Puig al capdavant, en una manipulació de les reivindicacions populars. Així que, mentre donen suport al PP en l'aprovació de la Llei d'Estabilitat Pressupostària, simulen treure pit i ser més independentistes que ningú. En realitat CiU representa les 400 famílies burgeses que manen a Catalunya i el que pretén és el seu propi regne de taifes.
  L'actual Govern de la Generalitat de CiU, recolzat per ERC, pretén capitalitzar les justes peticions de la població per portar aigua al seu molí i manipular la situació .
  El Moviment 15M i els iaioflautes no poden donar suport a una manifestació, que demana la independència per a un país on regna la corrupció política i econòmica sense que aquest mateix independentisme serveixi per condemnar aquestes actuacions. La independència només serveix si hi ha un nou model d'estat i noves formes d'acció política.
  Per això, i sabent que hi ha múltiples sensibilitats dins del Moviment 15M, els Iaioflautes estem per la llibertat personal, que cadascú segueixi la seva pròpia consciència i ideologia per assistir o no assistir, no convoquem a la manifestació d'ANC com col·lectiu i no hi anirem amb els nostres símbols.
  Volem la República del 99%, recorda el vídeo de 15mbcn.tv…
  A continuació la convocatòria de la CUP en roda de premsa fent una crida a participar de les mobilitzacions de l'esquerra independentista i la Via Catalana. El portaveu del Secretariat Nacional, Lluís Sales, va anunciar que el lema de la CUP per la diada serà "Decidim independència per canviar-ho tot". En una conferència de premsa celebrada al Parlament de Catalunya, juntament amb el diputat Quim Arrufat, Sales va anunciar que l'esquerra independentista ha organitzat més de 70 actes arreu del país "entre mobilitzacions, conferències, sopars popular, etc".
  Les mobilitzacions centrals de l'esquerra independentista es celebraran al matí a Mataró (11h Estació de Renfe), Lleida (12h plaça de la Paeria), Girona (12:30h plaça del Vi) i a la tarda a Barcelona (18:30h plaça Urquinaona) i Reus (19:30h plaça Mercat Central). Per altra banda, la CUP també ha anunciat que "contribuirem amb els nostres esforços a l'allargament nacional de la Via Catalana a la Catalunya Nord i al País Valencià" i que es dóna suport a l'encerclament del Hospital Josep Trueta de Girona "per protestar contra les retallades" i a la crida del Procés Constituent d'encerclar l'edifici de "La Caixa".
  « Amenacen desnonats amb prendre'ls els fills i, o les ajudes, PIRMI, per ser pobres. Investigació de SicomTV